Държавен вестник, бр. 49, 2003 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  49
Член 2
Насърчаване и защита на инвестициите
1. Всяка договаряща страна насърчава и
защитава на своята територия инвестициите
на инвеститори от другата договаряща страна
и допуска такива инвестиции в съответствие
със своето законодателство, като им предос-
тавя справедливо и безпристрастно третира-
не и защита.
2. В случай на реинвестиране на приходите
от инвестицията тези реинвестиции и приходи-
те от тях се ползват от същата защита, както и
първоначалната инвестиция.
Член 3
Третиране на инвестициите и инвеститорите
1. Всяка договаряща страна предоставя на
своята територия по отношение на инвестици-
ите и приходите от тях на инвеститори от дру-
гата договаряща страна третиране не по-малко
благоприятно от това, предоставено на инвес-
тициите и приходите от тях на собствените є
инвеститори или на инвеститорите на която и
да е трета държава, в зависимост от това, кое е
по-благоприятно.
2. Всяка договаряща страна в рамките на
своята територия предоставя на инвеститорите
на другата договаряща страна по отношение на
разширяването, управлението, оперирането,
поддържането, използването, притежаването и
разпореждането с техните инвестиции третира-
не не по-малко благоприятно от това, предос-
тавено на собствените є инвеститори или на
инвеститорите на която и да е трета държава, в
зависимост от това, кое е по-благоприятно за
тези инвеститори.
3. Разпоредбите на ал. 1 и 2 на този член не
се тълкуват като задължаващи всяка от догова-
рящите страни да предоставя на инвеститорите
и техните инвестиции на другата договаряща
страна настоящата или бъдещата полза от как-
вото и да било предимство или привилегия,
които могат да бъдат предоставени от първата
договаряща страна на инвеститори и техните
инвестиции на трета държава по силата на:
а) участие във или асоцииране към същест-
вуващ или бъдещ митнически съюз, зона за сво-
бодна търговия, икономическа общност, мно-
гостранно споразумение за инвестициите или
подобна международна институция, както и
други международни договори, водещи до та-
кива съюзи и други форми на икономическо
сътрудничество, или
б) всякакво многостранно или двустран-
но споразумение или договореност, отнася-
щи се изцяло или преимуществено до данъч-
ното облагане.
4. Всяка от договарящите страни си запазва
правото да прави или поддържа в съответствие
със своето законодателство изключения от на-
ционалния режим на третиране, предоставен
съгласно ал. 1 и 2 на този член. Всяко ново из-
ключение обаче се прилага само по отношение
на инвестициите, направени след влизането в
сила на това изключение.
5. Ако разпоредбите на вътрешното зако-
нодателство на която и да е от договарящите
страни или задължения по силата на настоящи
или бъдещи международни споразумения, при-
ложими между договарящите страни, или дру-
ги международни договори, по които те са стра-
ни, съдържат разпоредби, било то общи или
специални, предоставящи на инвестициите на
инвеститори от другата договаряща страна тре-
тиране, по-благоприятно от предвиденото в
този договор, такива разпоредби ще имат пре-
димство пред този договор до степента, до която
са по-благоприятни.
Член 4
Обезщетение за загуби
1. На инвеститорите на едната договаряща
страна, чиито инвестиции претърпят загуби на
територията на другата договаряща страна,
дължащи се на война, друг въоръжен конфликт,
извънредно положение или други подобни съ-
бития, се предоставя по отношение на възста-
новяване, обезщетение, компенсация или дру-
го уреждане третиране не по-малко благопри-
ятно от това, предоставено на собствените ин-
веститори или на инвеститори на която и да е
трета държава, в зависимост от това, кое е по-
благоприятно.
2. Без ущърб на посоченото в ал. 1 на този
член на инвеститори на една от договарящите
страни, които в резултат на някое от събития-
та, посочени в същата алинея, претърпят вреда
или загуба на територията на другата договаря-
ща страна, дължащи се на:
а) реквизиране на част или цялото им иму-
щество от нейните въоръжени сили или власти,
б) разрушаване на част или на цялото им
имущество от нейните въоръжени сили или
власти, което не е било причинено от военна
операция или не се е изисквало от необходи-
мостта на ситуацията,
се предоставя незабавно възстановяване или
справедливо и адекватно обезщетение за вре-
дата или загубата, получена по време на пери-
ода на реквизиране като резултат от разруша-
ването на тяхното имущество. Произтичащи-
те плащания са свободно преводими без заба-
вяне в свободно конвертируема валута.